भारत सरकार

पेट्रोलियम और प्राकृतिक गैस मंत्रालय

**राज्‍य सभा**

अतारांकित प्रश्‍न सं0: 1070

दिनांक: 29 जुलाई, 2015

**केजी बेसिन में गुजरात राज्य पेट्रोलियम निगम द्वारा गैस उत्पादन शुरू किया जाना**

**1070. श्री सालिम अन्सारीः**

क्या पेट्रोलियम और प्राकृतिक गैस मंत्री यह बताने की कृपा करेंगे किः

(क) क्या गुजरात राज्य पेट्रोलियम निगम (जीएसपीसी) द्वारा उनके केजी बेसिन स्थित दीनदयाल खोजों से प्राकृतिक गैस का उत्पादन शुरू हो गया है;

(ख) यदि हां, तो वर्तमान उत्पादन स्तर क्या है और अनुमानित अध्कितम उत्पादन स्तर कितना है;

(ग) अनुमोदित विकास योजना में परिकल्पित गैस उत्पादन दर क्या है और इसे किस वर्ष तक हासिल करने की परिकल्पना की गई है;

(घ) इस ब्लॉक में ठेकेदार द्वारा अब तक किया गया निवेश और गैस उत्पादन की लागत का ब्यौरा क्या है; और

(ङ) क्या जीएसपीसी ने सरकार से अनुरोध् किया है कि सरकार द्वारा अनुमोदित मूल्य पर उनके गैस की खोज व्यवहार्य नहीं है और उसने 8.50 अमरीकी डॉलर प्रति एमएमबीटीयू के उच्चतर मूल्य की मांग की है और यदि हां, तो सरकार की क्या राय है?

**उत्तर**

**पेट्रोलियम और प्राकृतिक गैस मंत्रालय में राज्‍य मंत्री (स्‍वतंत्र प्रभार)**

**(श्री धर्मेन्‍द्र प्रधान)**

(क): क्षेत्र से परीक्षण के तौर पर गैस का उत्‍पादन दिनांक 04.08.2014 को शुरू हो गया है जबकि केजी बेसिन में दीन दयाल खोजों से वाणिज्‍यिक उत्‍पादन अभी शुरू किया जाना है।

(ख) और (ग): परीक्षण के तौर पर मौजूदा उत्‍पादन दर (जून, 2015 के दौरान) लगभग **0.6 एमएमएससीएमडी** है। क्षेत्र विकास योजना (एफडीपी) के अनुसार क्षेत्र से अनुमानित अधिकतम उत्‍पादन स्‍तर **5.24** **एमएमएससीएमडी** है जो उत्‍पादन शुरू होने से 3 वर्ष के भीतर हासिल किया जाना है। अनुमोदित विकास योजना के अनुसार हासिल की जाने वाली परिकल्‍पित गैस दर **अनुलग्‍नक** में दी गई है।

(घ): वित्‍त वर्ष 2014-15 के अंत तक इस ब्‍लॉक में संविदाकार द्वारा किया गया कुल निवेश (प्रस्‍तुत किए गए लेखा परीक्षित लेखा के अनुसार) लगभग 3.414 बिलियन अमरीकी डालर है। संविदाकार द्वारा वाणिज्‍यिक उत्‍पादन अभी शुरू किया जाना है अत: गैस उत्‍पादन की लागत का पता अभी नहीं लगा है।

(ड.): जी, हां। जीएसपीसी ने बताया है कि उन्‍हें अपने दीन दयाल वैस्‍ट (डीडीडब्‍ल्‍यू) क्षेत्र हेतु 8.5 अमरीकी डालर/एमएमबीटीयू से अधिक के आधार मूल्‍य पर गैस की आपूर्ति के लिए बोलियां प्राप्‍त हुई हैं और उन्‍होंने सरकार से बाजार निर्धारित मूल्‍य पर गैस की बिक्री करने की अनुमति प्रदान करने का अनुरोध किया है। भारत सरकार ने जीएसपीसी को सूचित किया है कि वे नए घरेलू प्राकृतिक गैस मूल्‍य निर्धारण संबंधी दिशा-निर्देश, 2014 के तहत अधिसूचित मूल्‍यों के अनुसार बिक्री करें।

\*\*\*\*\*

**अनुलग्‍नक**

20 वर्षों के लिए उत्‍पादन प्रोफाइल

|  |  |  |  |  |  |
| --- | --- | --- | --- | --- | --- |
| **वर्ष** | **गैस दर** | **संचयी गैस** | **गैस निकासी** | **कंडेनसेट उत्‍पादन** | **संचयी कंडेनसेट उत्‍पादन** |
|  | **(एमएमएससीएमडी)** | **(बीसीएम)** | **(%)** | **(बीसीपीडी)** | **(एमएमबी)** |
| 2 | 3.83 | 1.68 | 3 | 2429.6 | 1.064 |
| 3 | 5.24 | 3.53 | 6.4 | 3330 | 2.239 |
| 4 | 5.24 | 5.44 | 9.8 | 3330 | 3.455 |
| 5 | 5.24 | 7.36 | 13.3 | 3330 | 4.670 |
| 6 | 5.24 | 9.27 | 16.8 | 3330 | 5.886 |
| 7 | 5.24 | 11.18 | 20.2 | 3330 | 7.101 |
| 8 | 5.24 | 13.09 | 23.7 | 3330 | 8.317 |
| 9 | 5.24 | 15.01 | 27.1 | 3330 | 9.532 |
| 10 | 5.24 | 16.92 | 30.6 | 3330 | 10.748 |
| 11 | 5.24 | 18.84 | 34 | 3330 | 11.963 |
| 12 | 5.24 | 20.75 | 37.5 | 3330 | 13.179 |
| 13 | 5.24 | 22.67 | 41 | 3330 | 14.394 |
| 14 | 4.46 | 24.29 | 43.9 | 2830.5 | 15.427 |
| 15 | 3.79 | 25.67 | 46.4 | 2405.9 | 16.305 |
| 16 | 3.22 | 26.85 | 48.5 | 2045 | 17.052 |
| 17 | 2.74 | 27.85 | 50.3 | 1738.3 | 17.686 |
| 18 | 2.33 | 28.70 | 51.9 | 1477.5 | 18.226 |
| 19 | 1.98 | 29.42 | 53.2 | 1255.9 | 18.684 |
| 20 | 1.68 | 30.03 | 53.3 | 1067.5 | 19.074 |